تورکیه-‌نین اهمیت‌لی تحفه ‌سی‌نین اولدوغو حربی اتفاق ناتو-یا عضو‌لوگونون 68-جی ایلی تامام اولور.
تورکیه-‌نین ناتو-یا عضو‌لوگونون ایلدؤنومو موناسیبتیله “آنادولو” خبر آژانسینا آچیقلاما وئرن ناتو-نون باش کاتیبی ینس استولتنبرگ "تورکیه ترانس آتلانتیک عائله‌نین 68 ایلدیر چوخ اهمیت‌لی عضوو اولموش‌دور" دئیه بیلدیریب.
استولتنبرگ تورکیه-‌نین ناتو-نون افغانیستان، کوزوو و عراق کیمی میسیون و عملیات‌لارینا ان چوخ تحفه وئرن عضو‌لردن بیرینی اولدوغونا دقت چکه‌رک "اورتا دوغوداکی ثابت‌سیزلیک، زوراکی‌لیق و قاریشیق‌لیق‌دان ان چوخ تأثیرلنن و ترور هوجوم‌لارینا معروض قالان متفیق تورکیه اولوب" آچیقلاماسینی وئریب.
استولتنبرگ "ناتو عضو‌لوگونون ایلدؤنومونده تورکیه-‌یه اتفاقا اولان قیمت‌لی و داوام ائدن دستکی اوچون تشککور ائدیرم. تورکیه ناتو-نون گوج‌لو و اهمیت‌لی عضوو اولماقدا داوام ائده‌جک‌دیر" دئییب.
قئید ائدک کی، تورکیه 1949-جو ایلده واشینگتن موقاویله‌سی‌نین 12-جی قوروجو عضوو طرفیندن ایمضا‌لانا‌راق قورولان ناتو-یا 1952-جی ایلده عضو اولوب.
ناتو-نون 13-جو عضوو اولان تورکیه اتفاقا قاتیلیم پروتوکولونو 17 نوامبر 1951-جی ایلده ایمضالاییب.
رسمی عضولوک ایسه یونانیستان ایله بیرلیکده 18 فوریه 1952-جی ایلده رئال‌لاشدی.
ایکینجی دونیا محاربه‌سیندن سونرا خاریجی سیاستله باغلی ایلکین پلانداکی هدف‌لرینی باتی دونیاسی ایله یاخینلاشما اولا‌راق معین‌لشدیرن تورکیه اوچون 1945-جی ایلده بمت قوروجو عضو‌لوگو ایله یاناشی ناتو عضو‌لوگو ده اهمیت کسب ائتمه‌یه باشلاییب.
